करें अपने शौक पूरे: सिंगल हैं तो पूरा वक्त आप का है और आप अपने शौक पूरा करें. बागबानी करें, बाइक चलाएं या फिर गेम्स खेलें. आप जो चाहें बेरोकटोक कर सकती हैं. कोई आप से यह नहीं कहेगा कि तुम्हारी उम्र है यह सब करने की? पेंटिंग करें या फिर कोई कोर्स कर लें. यह सही है कि आप को कोई न कोई हौबी जरूर अपनानी होगी. स्वयं को हमेशा आप नईनई बातों से अपडेट रख सकती हैं. अपने दिल की सुनें: साइक्लिंग, ट्रैकिंग करें. वीकैंड पर लौंग राइड्स पर जाएं या किसी सामाजिक कार्य में हिस्सा लें. खुशहाल और संतोष भरी जिंदगी जीना ही आप का मकसद होना चाहिए और आप को लोगों को भी यही दिखाना है कि आप सिंगल होने के बावजूद कितनी खुश हैं. सोलो ट्रिप पर निकल जाएं: घूमने का शौक किसे नहीं होता? तो फिर कौन रोक रहा है आप को? निकल जाइए घूमने. अपनी मरजी के स्पौट पर, अपने हिसाब से ट्रैकिंग करने या फिर किसी रिजोर्ट में आराम करने के लिए. सच में आप ऐंजौय करेंगी. बिना किसी किचकिच के कि यह मत करो या वहां मत जाओ. म्यूजिक फैस्टिवल में जाएं या नाटक देखें, कोई रोकटोक नहीं. शादीशुदा महिला ऐसा करने के बारे में सोच भी नहीं सकती है.